ตามหัวเรื่องค่ะคุณ กังวลมากๆ ประจำเดือนมาปกติตรงตามรอบ เพราะรับประทานยาคุมรายเดือน 28 เม็ด มีเพศสัมพันธ์วันที่ 29 ตุลา กับ 10 พย. วันที่ 15-18 พย.ประจำเดือนก็มาปกติ ทั้งปริมาณ และจำนวนวัน หลังจากนั้น 3-4 วันโดยประมาณ มีอาการปวดท้องน้อย ร่วมกับตกขาวสีเขียวอ่อนๆ และมีคราบตกขาวติดกางเกงในร่วมด้วย ตอนนี้มีอาการปวดหลังตรงบั้นเอว เพิ่มมา 2-3 วันแล้วค่ะ ตอนแรกกังวลและเครียดมาก ว่าจะตั้งครรภ์รึป่าว แต่เมื่อคืนลองตรวจตั้งครรภ์ ผลออกมา 1 ขีดชัดเจน
สวัสดีค่ะ อาการปวดท้องน้อย ตกขาวสีเขียวอาจเกิดจากอวัยวะภายในอุ้งเชิงกรานอักเสบ ทำให้ปวดท้องน้อย ตกขาวผิดปกติ หรือมีไข้ หรือเป็นตกขาวจากช่องคลอดหรือปากมดลูกอักเสบได้หากรับประทานยาคุมกำเนิดอยู่อย่างสม่ำเสมอ โอกาสตั้งครรภ์มีน้อยกว่า 1% ค่ะหากอาการปวดท้องน้อยและตกขาวยังมีเรื้อรัง ควรไปพบสูตินรีแพทย์เพื่อหาสาเหตุเพิ่มเติมดังกล่าวไปในระหว่างนี้อาจจะงดการมีเพศสัมพันธ์ไปก่อนเพื่อลดโอกาสรับเชื้อต่างๆ ไม่สวนล้างช่องคลอด พักผ่อน และรับประทานยาแก้ปวดท้องได้ถ้าปวดมาก